Limbažos

2018.gada 22.martā Nr.3

Apstiprināti

ar Limbažu novada domes

22.03.2018. sēdes lēmumu

(protokols Nr.6, 39.§)

NOTEIKUMI

PAR KĀRTĪBU, KĀDĀ ORGANIZĒ UN VEIC IEPIRKUMUS

LIMBAŽU NOVADA PAŠVALDĪBAS VIETĒJO PĀRVALŽU,

PAŠVALDĪBAS IESTĀŽU, PAŠVALDĪBAS ADMINISTRĀCIJAS UN STRUKTŪRVIENĪBU VAJADZĪBĀM

Noteikumos lietotie termini

Līgumcena – kopējā samaksa par iepirkuma līguma izpildi, kurā ietverti visi piemērojamie nodokļi, izņemot pievienotās vērtības nodokli.

Tehniskā specifikācija – prasības attiecībā uz materiāliem, precēm, tehnisko aprīkojumu, piegādēm vai pakalpojumiem, kas raksturo materiālus, preces, tehnisko aprīkojumu, piegādes vai pakalpojumus tā, lai, tos iegūstot, tie atbilstu pasūtītāja paredzētajiem mērķiem.

1. Vispārējie jautājumi
2. Noteikumi nosaka kārtību, kādā tiek organizēti un veikti iepirkumi Limbažu novada pašvaldības vietējo pārvalžu, pašvaldības iestāžu, pašvaldības administrācijas un struktūrvienību vajadzībām, kuru paredzamā līgumcena publiskiem piegādes, pakalpojumu, vai būvdarbu līgumiem pārsniedz 2500 EUR (divi tūkstoši pieci simti eiro).
3. Limbažu novada pašvaldības vietējās pārvaldes, pašvaldības iestādes un pašvaldības struktūrvienības ir tiesīgas veikt iepirkumus, kuru paredzamā līgumcena publiskiem piegādes vai pakalpojumu līgumiem nepārsniedz 10 000 EUR (desmit tūkstoši eiro) un publiskiem būvdarbu līgumiem nepārsniedz 20 000 EUR (divdesmit tūkstoši eiro).
4. Limbažu novada pašvaldības Iepirkumu komisija kā centralizētā iepirkumu institūcija veic vietējo pārvalžu, pašvaldības iestāžu un pašvaldības administrācijas un struktūrvienību iepirkumus, kuru paredzamā līgumcena publiskiem piegādes vai pakalpojumu līgumiem ir 10 000 EUR (desmit tūkstoši eiro) vai lielāka un publiskiem būvdarbu līgumiem ir 20 000 EUR (divdesmit tūkstoši eiro) vai lielāka.
5. Limbažu novada domei ir tiesības pieņemt atsevišķu lēmumu un uzdot vietējām pārvaldēm vai pašvaldības iestādēm veikt atsevišķus iepirkumus Publisko iepirkumu likumā noteiktajā kārtībā, kuru paredzamā līgumcena publiskiem piegādes vai pakalpojumu līgumiem ir 10 000 EUR (desmit tūkstoši eiro) vai lielāka, bet mazāka par 42 000 EUR (četrdesmit divi tūkstoši eiro), un publiskiem būvdarbu līgumiem ir 20 000 EUR (divdesmit tūkstoši eiro) vai lielāka, bet mazāka par 170 000 EUR (viens simts septiņdesmit tūkstoši eiro).
6. Iepirkumu organizēšana
7. 15 (piecpadsmit) dienu laikā pēc ikgadējā Limbažu novada pašvaldības budžeta apstiprināšanas vietējo pārvalžu, pašvaldības iestāžu vadītāji un pašvaldības ekonomists iesniedz Limbažu novada pašvaldības iepirkumu speciālistiem pieteikumu par vietējās pārvaldes vai pašvaldības iestādes vai pašvaldības administrācijas un struktūrvienību darbībai nepieciešamajiem iepirkumiem, kuru paredzamā līgumcena ir vismaz 10 000 EUR (desmit tūkstoši eiro) publiskiem piegādes vai pakalpojumu līgumiem un vismaz 20 000 EUR (divdesmit tūkstoši eiro) publiskiem būvdarbu līgumiem.
8. Vietējās pārvaldes, pašvaldības iestādes vadītājs vai pašvaldības ekonomists ir atbildīgs par iesniegtā pieteikuma atbilstību vietējai pārvaldei vai pašvaldības iestādei vai pašvaldības administrācijai vai struktūrvienībām apstiprinātajam budžetam.
9. Pieteikumā par iepirkuma vai iepirkuma procedūras uzsākšanu par vietējās pārvaldes, pašvaldības iestādes vai pašvaldības administrācijas un struktūrvienību darbībai nepieciešamajiem iepirkumiem norāda paredzamo iepirkuma priekšmetu, tā apjomu un paredzamo līgumcenu.
10. Limbažu novada pašvaldības iepirkumu speciālists apkopo saņemtos pieteikumus un sagatavo Limbažu novada pašvaldības vietējo pārvalžu, pašvaldības iestāžu un pašvaldības administrācijas un struktūrvienību iepirkumu plānu.
11. Limbažu novada pašvaldības vietējo pārvalžu, pašvaldības iestāžu iepirkumu un pašvaldības administrācijas un struktūrvienību plānu izskata un apstiprina Limbažu novada pašvaldības izpilddirektors.
12. Limbažu novada pašvaldības Iepirkumu komisija nodrošina iepirkumu veikšanu saskaņā ar attiecīgā budžeta gada apstiprināto Limbažu novada pašvaldības vietējo pārvalžu, pašvaldības iestāžu un pašvaldības administrācijas un struktūrvienību iepirkumu plānu.
13. Kārtība, kādā veicami iepirkumi, kuru paredzamā līgumcena publiskiem piegādes vai pakalpojumu līgumiem nepārsniedz 10 000 EUR (desmit tūkstoši eiro) un publiskiem būvdarbu līgumiem nepārsniedz 20 000 (divdesmit tūkstoši eiro)
14. Ne vēlāk kā 1 (vienu) darba dienu pirms šo noteikumu 2.punktā noteiktā iepirkuma izsludināšanas vietējās pārvaldes, pašvaldības iestādes vadītājs vai pašvaldības struktūrvienības vadītājs rakstiski informē Limbažu novada pašvaldības izpilddirektoru par iepirkuma uzsākšanu, norādot iepirkuma priekšmetu un paredzamo līgumcenu.
15. Limbažu novada pašvaldības izpilddirektoram, izvērtējot šo noteikumu 11.punktā minēto iesniegumu, ir tiesības atļaut vietējai pārvaldei, pašvaldības iestādei vai pašvaldības struktūrvienībai neveikt iepirkumu šajos noteikumos noteiktajā kārtībā.
16. Vietējās pārvaldes vai pašvaldības iestādes vadītājs vai pašvaldības iepirkumu speciālists (par pašvaldības struktūrvienībai nepieciešamo iepirkumu) sagatavo uzaicinājumu dalībai iepirkumā, kas sastāv no pasūtītāja – vietējās pārvaldes, pašvaldības iestādes vai pašvaldības (par pašvaldības struktūrvienībai nepieciešamo iepirkumu) noteiktajām prasībām piegādātājiem, iepirkuma tehniskās specifikācijas prasībām un finanšu piedāvājuma formas.
17. Vietējās pārvaldes vai pašvaldības iestādes vadītājs nosūta Limbažu novada pašvaldības iepirkumu speciālistiem sagatavoto uzaicinājumu dalībai iepirkumā tā publicēšanai Limbažu novada pašvaldības tīmekļvietnē internetā. Par Limbažu novada pašvaldības struktūrvienību vajadzībām veicamajiem iepirkumiem Limbažu novada pašvaldības iepirkumu speciālists sagatavoto uzaicinājumu dalībai iepirkumā publicē Limbažu novada pašvaldības tīmekļvietnē internetā.
18. Gadījumā, ja vietējā pārvalde vai pašvaldības iestāde vai pašvaldības struktūrvienība veic iepirkumu Eiropas Savienības finansētu projektu ietvaros, vienlaicīgi ar paziņojuma publicēšanu Limbažu novada pašvaldības tīmekļvietnē internetā vietējās pārvaldes, pašvaldības iestādes vadītājs vai pašvaldības iepirkumu speciālists nosūta uzaicinājumus piedalīties iepirkumā vismaz trim pretendentiem. Pārējos gadījumos, kas nav saistīti ar iepirkumu veikšanu Eiropas Savienības finansētu projektu ietvaros, vietējās pārvaldes, pašvaldības iestādes vadītājs vai pašvaldības iepirkumu speciālists nosūta uzaicinājumus piedalīties iepirkumā vismaz diviem pretendentiem.
19. Piedāvājumu iesniegšanas termiņš iepirkumā jānosaka ne mazāks kā 3 (trīs) darba dienas no publikācijas Limbažu novada pašvaldības tīmekļvietnē internetā.
20. Pēc iepirkuma veikšanas vietējās pārvaldes vadītājs 3 (trīs) darba dienu laikā nosūta Limbažu novada pašvaldības izpilddirektoram paziņojumu par veiktā iepirkuma rezultātiem un pēc Limbažu novada pašvaldības izpilddirektora saskaņojuma saņemšanas:
    1. noslēdz iepirkuma līgumu, ja iepirkums veikts par publiskām piegādēm vai pakalpojumiem, vai būvdarbiem, kuru līgumcena nepārsniedz 10 000 EUR (desmit tūkstoši eiro),
    2. ja iepirkums veikts par publisku būvdarbu veikšanu un līgumcena ir 10 000 EUR (desmit tūkstoši eiro) vai lielāka, bet mazāka par 20 000 EUR (divdesmit tūkstoši eiro), pārvaldes vadītājs iesniedz Limbažu novada pašvaldībā sagatavotu iepirkuma līguma projektu, un iepirkumu līgumu noslēdz Limbažu novada pašvaldība.
21. Pēc iepirkuma veikšanas pašvaldības iestādes vadītājs 3 (trīs) darba dienu laikā nosūta Limbažu novada pašvaldības izpilddirektoram paziņojumu par veiktā iepirkuma rezultātiem un pēc Limbažu novada pašvaldības izpilddirektora saskaņojuma saņemšanas noslēdz iepirkuma līgumu.
22. Pēc iepirkuma veikšanas pašvaldības struktūrvienības vajadzībām pašvaldības iepirkumu speciālists 3 (trīs) darba dienu laikā nosūta Limbažu novada pašvaldības izpilddirektoram paziņojumu par veiktā iepirkuma rezultātiem un pēc Limbažu novada pašvaldības izpilddirektora saskaņojuma saņemšanas iepirkuma līgumu noslēdz Limbažu novada pašvaldība.
23. Kārtība, kādā veicami iepirkumi, kuru paredzamā līgumcena publiskiem piegādes vai pakalpojumu līgumiem ir 10 000 EUR (desmit tūkstoši eiro) vai lielāka un publiskiem būvdarbu līgumiem ir 20 000 EUR (divdesmit tūkstoši eiro) vai lielāka
24. Vietējās pārvaldes vai pašvaldības iestādes vadītājs vai pašvaldības struktūrvienības vadītājs sagatavo iepirkuma tehnisko specifikāciju, šo noteikumu 3.punktā minētajiem iepirkumiem. Vietējās pārvaldes vai pašvaldības iestādes vadītājs vai pašvaldības struktūrvienības vadītājs ir atbildīgs par iepirkuma tehniskās specifikācijas atbilstību Publisko iepirkumu likumam, citiem normatīvajiem aktiem un Limbažu novada domes lēmumiem.
25. Vietējās pārvaldes vai pašvaldības iestādes vadītājs vai pašvaldības struktūrvienības vadītājs iesniedz Limbažu novada pašvaldības izpilddirektoram saskaņošanai šo noteikumu pielikumā pievienoto pieteikumu par iepirkuma vai iepirkuma procedūras uzsākšanu, sagatavoto iepirkuma tehnisko specifikāciju un plānotos izmaksu dokumentus (tāmes, aprēķinus u.c.).
26. Pēc Limbažu novada pašvaldības izpilddirektora saskaņojuma saņemšanas vietējas pārvaldes vai pašvaldības iestādes vadītājs vai pašvaldības struktūrvienības vadītājs iesniedz Limbažu novada pašvaldības Iepirkumu komisijai iepirkuma veikšanai pieteikumu par iepirkuma vai iepirkuma procedūras uzsākšanu un iepirkuma tehnisko specifikāciju. Iepirkuma tehniskā specifikācija jāiesniedz papīra formā un elektroniskā formā, nosūtot to uz e-pasta adresi: iepirkumi@limbazi.lv.
27. Limbažu novada pašvaldības Iepirkumu komisija:
    1. izskata no vietējās pārvaldes, pašvaldības iestādes vai pašvaldības struktūrvienības saņemtos pieteikumus par iepirkumu vai iepirkuma procedūru uzsākšanu un tehniskās specifikācijas 3 (trīs) darba dienu laikā no to saņemšanas dienas;
    2. gadījumos, ja Limbažu novada pašvaldības Iepirkumu komisija iesniegtajos pieteikumos par iepirkumu vai iepirkuma procedūru uzsākšanu vai iepirkumu tehniskajās specifikācijās konstatē pretrunas vai neatbilstības Publisko iepirkumu likumam vai citiem normatīvajiem aktiem, tā pieprasa vietējo pārvalžu, pašvaldības iestāžu vai pašvaldības struktūrvienību vadītājiem iesniegt precizējumus. Gadījumā, ja precizējumi netiek iesniegti, Limbažu novada pašvaldības Iepirkumu komisija ir tiesīga neveikt iepirkumu vai iepirkuma procedūru;
    3. izsludina:
       1. iepirkumu Publisko iepirkumu likuma 9. vai 10.panta kārtībā, ne vēlāk kā 3 (trīs) darba dienu laikā no pieteikuma par iepirkuma vai iepirkuma procedūras uzsākšanu un iepirkuma tehniskās specifikācijas izskatīšanas vai precizējumu saņemšanas dienas;
       2. iepirkuma procedūru atbilstoši kādai no Publisko iepirkumu likuma 8.panta pirmajā daļā noteiktajām iepirkuma procedūrām, ne vēlāk kā 7 (septiņu) darba dienu laikā no pieteikuma par iepirkuma vai iepirkuma procedūras uzsākšanu un iepirkuma tehniskās specifikācijas izskatīšanas vai precizējumu saņemšanas dienas.
28. Pēc lēmuma par iepirkuma vai iepirkuma procedūras rezultātiem pieņemšanas Limbažu novada pašvaldības iepirkumu speciālists 3 (trīs) darba dienu laikā informē Limbažu novada pašvaldības izpilddirektoru un pieteikuma par iepirkuma vai iepirkuma procedūras uzsākšanu iesniedzēju par iepirkuma vai iepirkuma procedūras rezultātiem.
29. Noslēguma jautājums
30. Noteikumi stājas spēkā ar 2018.gada 1.aprīli.
31. Limbažu novada pašvaldības Noteikumi par kārtību, kādā organizē un veic iepirkumus Limbažu novada pašvaldības vietējās pārvaldes un pašvaldības iestādes, kas apstiprināti ar Limbažu novada domes 2015.gada 30.aprīļa sēdes lēmumu (protokols Nr.9, 51.§), zaudē spēku ar 2018.gada 1.aprīli.

Limbažu novada pašvaldības

Domes priekšsēdētājs D.Zemmers

PIELIKUMS

22.03.2018. Noteikumiem par kārtību, kādā organizē un veic iepirkumus Limbažu novada pašvaldības vietējo pārvalžu, pašvaldības iestāžu, pašvaldības administrācijas un struktūrvienību vajadzībām

SASKAŅOTS

Limbažu novada pašvaldības izpilddirektors

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_.gada \_\_.\_\_\_\_\_\_\_\_

Limbažu novada pašvaldības

Iepirkumu komisijai

PIETEIKUMS

par iepirkuma vai iepirkuma procedūras uzsākšanu

Lūdzu organizēt iepirkumu/ iepirkuma procedūru preču iepirkšanai / pakalpojumu sniegšanai / būvdarbu veikšanai.

Pieteikuma iesniedzējs

(pašvaldības struktūrvienības/vietējas pārvaldes/ pašvaldības iestādes nosaukums)

Kontaktpersona

(vārds, uzvārds, adrese, telefona Nr., faksa Nr., e-pasts)

Iepirkuma/ iepirkuma procedūras nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkuma līguma summas apmaksa tiks veikta no šāda konta:

Banka \_\_\_\_\_\_\_\_\_\_\_\_\_\_\_\_\_\_ konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekta nosaukums (ja nepieciešams), kura ietvaros tiks veikts iepirkums/ iepirkuma procedūra

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preču piegādes, pakalpojumu sniegšanas vai būvdarbu izpildes vietas adrese \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paredzamā līgumcena bez PVN, EUR (*aptuvens vērtējums)*

Vēlamais darbu izpildes uzsākšanas laiks

Vēlamais izpildes termiņš *(līdz \_\_\_.(datums) / dienas, mēneši no iepirkuma līguma noslēgšanas dienas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līguma summas apmaksas nosacījumi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas laiks (ja nepieciešams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Par iepirkuma līguma izpildi atbildīgā persona

(amats, vārds, uzvārds, tālruņa Nr., e-pasts)

Par šajā pieteikumā un tam pievienotajā tehniskajā specifikācijā minēto faktu un datu pareizību, patiesumu un atbilstību normatīvo aktu un Limbažu novada pašvaldības lēmumu un noteikumu prasībām atbildīgs ir šī iesnieguma parakstītājs.

Pielikumā:

1. Tehniskā specifikācija *(jāiesniedz pielikumā papīra formā un elektroniskā formā, nosūtot uz e-pastu:* [*iepirkumi@limbazi.lv*](mailto:dome@limbazi.lv) *)*;
2. Apliecinājums.

\_\_\_\_\_\_\_.gada \_\_\_\_.\_\_\_\_\_\_\_\_

Iesniedzējs *(vārds, uzvārds)*  \_\_\_\_\_\_\_\_\_\_\_\_\_\_\_

(paraksts)

1. APLIECINĀJUMS

Es, apakšā parakstījies, iepirkuma/ iepirkuma procedūras \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(iepirkuma/ iepirkuma procedūras nosaukums)*, tehniskās specifikācijas sagatavotājs, apliecinu, ka nav tādu apstākļu, kuru dēļ varētu uzskatīt, ka es esmu ieinteresēts konkrēta pretendenta izvēlē vai darbībā. Būdams iepirkuma/ iepirkuma procedūras tehniskās specifikācijas sagatavotājs, darbošos tikai savu pilnvaru ietvaros, nenonākot interešu konfliktā.

Apliecinu, ka, būdams iepirkuma/ iepirkuma procedūras tehniskās specifikācijas sagatavotājs, neesmu saistīts ar konkrētu pretendentu Publisko iepirkumu likuma 25.panta pirmās daļas izpratnē.

|  |  |
| --- | --- |
| Vārds, uzvārds |  |
| Paraksts |  |
| Datums |  |