Limbažos

**APSTIPRINĀTS**

ar Limbažu novada domes

25.02.2016. sēdes lēmumu

(protokols Nr.5, 9.§)

**APSTIPRINĀTS**

ar Salacgrīvas novada domes

23.03.2016. sēdes lēmumu 102

(protokols Nr.4, 10.§)

*Grozījumi izdarīti ar Limbažu novada domes*

*25.05.2017. sēdes lēmumu (protokols Nr.8, 18.§)*

*un 22.03.2018. sēdes lēmumu (protokols Nr.6, 44.§)*

**Limbažu un Salacgrīvas novadu sporta skolas**

**NOLIKUMS**

*Izdots saskaņā ar*

*Izglītības likuma 22.pantu,*

*Profesionālās izglītības likuma 15.panta pirmo daļu,*

*likuma „Par pašvaldībām” 99.pantu*

1. **Vispārīgie jautājumi**
2. Limbažu un Salacgrīvas novadu sporta skola (turpmāk – Sporta skola) ir Limbažu novada domes un Salacgrīvas novada domes (turpmāk – Dibinātāji) dibināta profesionālās ievirzes sporta izglītības iestāde.
3. Sporta skolas darbības tiesiskais pamats ir Izglītības likums, Profesionālās izglītības likums, Sporta likums, citi normatīvie akti, kā arī dibinātāju izdotie tiesību akti un šis nolikums.
4. Sporta skola ir pastarpinātās pārvaldes iestāde. Tai ir sava simbolika (logo) un zīmogs ar valsts mazā ģerboņa attēlu, ko tā izmanto normatīvajos aktos noteiktā kārtībā. Sporta skolai ir noteikta parauga veidlapas.
5. Sporta skolas juridiskā adrese ir Parka iela 36, Limbaži, Limbažu novads, LV-4001, izglītības iestādes reģistrācijas Nr.4371902197.
6. Limbažu novada domes juridiskā adrese ir Rīgas iela 16, Limbaži, Limbažu novads, LV-4001, Salacgrīvas novada domes juridiskā adrese ir Smilšu iela 9, Salacgrīva, Salacgrīvas novads, LV-4033.
7. Sporta skola ir patstāvīga izglītības programmu izstrādē un īstenošanā, darbinieku izraudzīšanā, finanšu, saimnieciskajā un citā darbībā, saskaņā ar spēkā esošajiem normatīvajiem aktiem un Dibinātāju lēmumiem.
8. Sporta skolas izglītības programmu īstenošanas vietas (pielikumā).
9. Sporta skolas pārraudzībai Dibinātāji izveido Uzraudzības padomi. Tā darbojas saskaņā ar Dibinātāju apstiprinātu nolikumu.
10. Sporta skola savu darbību veic tiešā Uzraudzības padomes vadībā, izglītības procesa jautājumos darbību saskaņojot ar Izglītības un zinātnes ministriju.
11. **Sporta skolas darbības mērķi, pamatvirziens un uzdevumi**
12. Sporta skolas darbības mērķi:
    1. nodrošināt sistematizētu zināšanu un prasmju apguvi, veicinot vērtīborientācijas veidošanos sportā līdztekus pamatizglītības, vidējās izglītības vai augstākās izglītības pakāpei, kas dod iespēju sagatavoties profesionālās izglītības ieguvei izraudzītajā virzienā;
    2. veidot izglītības vidi, organizēt un īstenot izglītību, kas nodrošinātu profesionālās ievirzes sporta izglītības programmās noteikto mērķu sasniegšanu;
    3. veidot izglītības vidi, organizēt un īstenot izglītību, kas nodrošinātu fiziski, garīgi un emocionāli attīstītas personības izaugsmi, motivējot aktīvam, kustīgam dzīvesveidam, veicinot apzināties sporta pozitīvo ietekmi personības veidošanās procesā.
13. Sporta skolas darbības pamatvirziens ir izglītojoša, sporta un audzinoša darbība.
14. Sporta skolas uzdevumi ir:
    1. īstenot normatīvajos aktos noteiktā kārtībā licencētas un akreditētas profesionālās ievirzes sportā izglītības programmas, nodrošināt iespēju iegūt profesionālās ievirzes pamatzināšanas un prasmes un motivēt sasniegt augstus sportiskos rezultātus;
    2. veidot drošu izglītības vidi, organizēt un īstenot izglītības procesu, kas nodrošinātu profesionālās ievirzes sporta izglītības programmas noteikto mērķu sasniegšanu;
    3. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, sabiedrību, apkārtējo vidi un Latvijas valsti;
    4. racionāli un efektīvi izmantot izglītībai atvēlētos finanšu, materiālos un personāla resursus;
    5. sadarboties ar izglītojamo likumiskajiem pārstāvjiem (vecākiem), lai nodrošinātu izglītības programmu apguvi;
    6. veikt izglītojoši pedagoģisko un treniņu darbu nodrošinot iespējas izglītojamo fiziskajai, intelektuālajai un sporta meistarības attīstībai, veselības uzlabošanai un nostiprināšanai, personības veidošanai, interešu, spēju un talantu izkopšanai, pašizglītībai, profesijas izvēlei, lietderīgai brīvā laika un atpūtas organizācijai;
    7. sagatavot izglītojamos dažādu vecuma grupu Latvijas nacionālajām izlasēm;
    8. organizēt sporta pasākumus un sacensības;
    9. popularizēt sportu un veselīgu dzīvesveidu;
    10. nodrošināt izglītojamajiem veselības pārbaudes atbilstoši normatīvajos aktos noteiktajam;
    11. veicināt profesionālās ievirzes sporta izglītības programmās iesaistīto pedagogu tālākizglītību;
    12. nodrošināt organizatoriski metodiskā darba vadību vispārizglītojošo mācību iestāžu sporta stundu un ārpusstundu sporta darba organizēšanā;
    13. sadarbībā ar vispārizglītojošām skolām izstrādāt un realizēt peldētapmācības programmu Limbažu un Salacgrīvas novadā;
    14. informējot Uzraudzības padomi, administrēt Dibinātāju piešķirto „Augstu sasniegumu sporta” programmas finansējuma daļu.
15. **Sporta skolā īstenojamās izglītības programmas**
16. Sporta skola īsteno normatīvajos aktos noteiktā kārtībā licencētas un akreditētas profesionālās ievirzes sporta izglītības programmas:
    1. basketbolā, programmas kods 20V 813 00 1; 30V 813 00 1;
    2. volejbolā, programmas kods 20V 813 00 1; 30V 813 00 1;
    3. futbolā, programmas kods 20V 813 00 1; 30V 813 00 1;
    4. smaiļošanā un kanoe, programmas kods 20V 813 00 1; 30V 813 00; 30V 813 00 1;
    5. vieglatlētikā, programmas kods 20V 813 00 1; 30V 813 00 1;
    6. dambretē, programmas kods 20V 813 00 1; 30V 813 00 1;

*(ar grozījumiem, kas izdarīti ar Limbažu novada domes 25.05.2017. sēdes lēmumu (protokols Nr.8, 18.§)*

* 1. burāšanā, programmas kods 20V 813 00 1.

*(ar grozījumiem, kas izdarīti ar Limbažu novada domes 25.05.2017. sēdes lēmumu (protokols Nr.8, 18.§)*

*(grozījumi izdarīti ar Limbažu novada domes 22.03.2018. sēdes lēmumu (protokols Nr.6, 44.§)*

1. Sporta skola var īstenot interešu izglītības programmas, kas saskaņotas ar Dibinātājiem.
2. Sporta skola īsteno peldētapmācības programmu Limbažu un Salacgrīvas novadu izglītojamiem.
3. **Izglītības procesa organizācija**
4. Izglītības procesa organizāciju Sporta skolā nosaka Izglītības likums, Profesionālās izglītības likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti.
5. Izglītības process Sporta skolā ietver profesionālās ievirzes sporta izglītības programmu īstenošanu, izglītojamo audzināšanu un metodisko darbu.
6. Sporta skolā uzņem bērnus un jauniešus, kuru deklarētā dzīvesvieta ir Limbažu vai Salacgrīvas novadā, vai kuri iegūst izglītību šo novadu izglītības iestādēs. Sporta skolas audzēkņu sarakstā var iekļaut arī tos izglītojamos, kuri turpina izglītības ieguvi Murjāņu sporta ģimnāzijā vai specializētajos sporta veidu centros, vai kuri turpina Sporta skolā uzsāktās izglītības programmas apguvi.
7. Sporta skolā var uzņemt citu novadu un pilsētu bērnus un jauniešus, nosakot tiem atsevišķu finansēšanas kārtību.
8. Sporta skola informē Uzraudzības padomi par vecāku līdzmaksājumu atsevišķu sacensību un sporta nometņu finansēšanai.
9. Izglītojamo uzņemšana Sporta skolā, pārcelšana nākamajā grupā un atskaitīšana no Sporta skolas notiek saskaņā ar iestādes iekšējiem noteikumiem, kas saskaņoti ar Uzraudzības padomi, ievērojot Profesionālās izglītības likumā un citos normatīvajos aktos noteiktās prasības.
10. Sporta skola drīkst noteikt papildus kritērijus izglītojamo uzņemšanai, saskaņojot tos ar Uzraudzības padomi.
11. Izglītojamajam ir tiesības vienlaikus apgūt vairākas profesionālās ievirzes sporta izglītības programmas.
12. Profesionālās ievirzes sporta izglītības programmu īstenošana ietver teorētisko sagatavošanu, mācību treniņu nodarbības, mācību treniņu nometnes, piedalīšanos sacensībās, talantīgāko izglītojamo atlasi, izglītojamo zināšanu, prasmju un iemaņu novērtēšanu.
13. Mācību gads Sporta skolā sākas katra gada 1.septembrī un beidzas nākamā gada 31. augustā. Jaunu treniņu grupu komplektēšana notiek no 1. – 30.septembrim.
14. Mācību darba organizācijas pamatforma ir mācību – treniņu nodarbība, tās ilgums – 40 minūtes. Izglītības programmas tiek īstenotas grupu un nepieciešamības gadījumā individuālajās nodarbībās, izglītojamo patstāvīgajā darbā, ārpusstundu pasākumos.
15. Mācību – treniņu grupu sastāvu, izglītojamo un pedagogu darba režīmu apstiprina Sporta skolas direktors.
16. Profesionālās ievirzes sporta izglītības ieguves ilgumu un izglītības saturu nosaka attiecīgā izglītības programma. Mācību slodzes ilgumu profesionālās ievirzes sporta izglītības programmā nosaka Profesionālās izglītības likums un citi normatīvie akti.
17. Sporta skola nosaka vienotu izglītojamo sasniegumu vērtēšanas kārtību, ievērojot Profesionālās izglītības likumā un citos normatīvajos aktos noteiktās prasības. Izglītojamo sasniegumi tiek vērtēti ar Sporta sasniegumu aprakstu.
18. Sporta skolas struktūru un mācību materiāltehnisko bāzi izveido, ievērojot izglītības programmu saturu un īstenošanas specifiku.
19. Mācību – treniņu darbu Sporta skolā nodrošina pedagogi, kuru izglītība atbilst normatīvajos aktos noteiktajām prasībām.
20. Pēc profesionālās ievirzes izglītības programmas apguves izglītojamie saņem valsts atzītu profesionālās ievirzes izglītību apliecinošu dokumentu (profesionālās ievirzes izglītības apliecību) Ministru kabineta noteiktajā kārtībā.
21. **Pedagogu un citu darbinieku tiesības un pienākumi**
22. Sporta skolu vada Sporta skolas direktors (turpmāk – Direktors), kuru pieņem darbā un atbrīvo no darba Uzraudzības padome normatīvajos aktos noteiktā kārtībā.
23. Par Direktoru ir tiesīga strādāt persona, kuras izglītība un kvalifikācija atbilst normatīvajos aktos noteiktajām prasībām.
24. Direktora tiesības, pienākumi un atbildība noteikta Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu aizsardzības likumā, Darba likumā un citos normatīvajos aktos. Direktora tiesības, pienākumus un atbildību precizē darba līgums un amata apraksts.
25. Sporta skolas pedagogus un citus darbiniekus darbā pieņem un atbrīvo Direktors normatīvajos aktos noteiktā kārtībā. Direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
26. Sporta skolas pedagogu tiesības, pienākumi un atbildība noteikta Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību precizē darba līgums un amata apraksts.
27. Sporta skolas citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Sporta skolas citu darbinieku tiesības, pienākumus un atbildību precizē darba līgums un amata apraksts.
28. **Izglītojamo tiesības un pienākumi**
29. Izglītojamo tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un iestādes iekšējos normatīvajos aktos.
30. **Sporta skolas pašpārvaldes izveidošanas kārtība, tās kompetence**
31. Direktoram ir pienākums nodrošināt Sporta skolas padomes izveidošanu un darbību.
32. Sporta skolas padomes kompetenci nosaka Izglītības likums, un tā darbojas saskaņā ar Sporta skolas padomes darbību reglamentējošu normatīvo aktu, ko, saskaņojot ar Direktoru, izdod padome.
33. Pedagoģiskā padome risina ar Sporta skolas mācību un audzināšanas darbu saistītus jautājumus. Tās darbību reglamentē Pedagoģiskās padomes reglaments. Pedagoģisko padomi vada Direktors. Tās sastāvā ir visi Sporta skolā strādājošie pedagogi, to sasauc ne retāk kā reizi semestrī un sēdes protokolē.
34. Lai risinātu jautājumus, kas saistīti ar izglītojamo interesēm Sporta skolā un līdzdarbotos Sporta skolas darba organizēšanā un mācību procesa pilnveidē, Sporta skolas padome ir tiesīga veidot izglītojamo pašpārvaldi. Izglītojamo pašpārvaldes darbību atbalsta Direktors un pedagogi.
35. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglamentējošs normatīvais akts, ko, saskaņojot ar Direktoru, izdod izglītojamo pašpārvalde.
36. Sporta skolas padomei, pedagoģiskai padomei un izglītojamo pašpārvaldei ir konsultatīvs raksturs.
37. Izglītības programmās noteikto prasību īstenošanas kvalitātes nodrošināšanai, sporta veidu pedagogi tiek apvienoti nodaļās un metodiskajās komisijās. Nodaļas un metodiskās komisijas darbojas saskaņā ar nolikumu un Sporta skolas iekšējiem normatīvajiem aktiem, to darbu koordinē Direktors, Direktora vietnieki vai izglītības metodiķi.
38. **Sporta skolas reglamentējošo dokumentu pieņemšanas kārtība**
39. Sporta skola saskaņā ar Izglītības likumā un citos normatīvajos aktos, kā arī iestādes nolikumā noteikto, patstāvīgi izstrādā un izdod iestādes iekšējos normatīvos aktus.
40. Sporta skolā ir izstrādāti sekojoši iekšējie normatīvie akti:
    1. Iekšējās kārtības noteikumi;
    2. Pedagoģiskās padomes nolikums;
    3. Sporta veidu un sporta skolotāju metodisko apvienību nolikums;
    4. Skolas padomes nolikums;
    5. Darba kārtības noteikumi;
    6. Noteikumi „Par audzēkņu uzņemšanu Sporta skolā”;
    7. Noteikumi „Par audzēkņu pārcelšanu nākamajā apmācības grupā, par sporta veida apmācības programmas maiņu, par atskaitīšanu no Sporta skolas”;
    8. Iekšējie datu aizsardzības noteikumi;
    9. Darbinieku materiālās stimulēšanas un piemaksu nolikums;
    10. Sporta inventāra iegādes nolikums;
    11. Sporta formu iegādes nolikums;
    12. Sporta veidu tiesnešu ēdināšanas naudas apmaksas nolikums;
    13. nolikums „Treneriem par papildus darba veikšanu”;
    14. nolikums „Ārvalstu mācību – treniņu nometņu dalības maksu noteikšanai”.
41. Direktors apstiprina 48.punktā minētos Sporta skolas iekšējos normatīvos aktus.
42. **Sporta skolas saimnieciskā darbība**
43. Atbilstoši normatīvajos aktos noteiktajam Direktors ir tiesīgs slēgt ar juridiskām un fiziskām personām līgumus par dažādu Sporta skolai nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.
44. Sporta skola var veikt saimniecisko darbību, kas nav pretrunā ar pamatuzdevumiem un spēkā esošajiem normatīvajiem aktiem.
45. Sporta skola var sniegt citus sporta pakalpojumus, kas nav Sporta skolas pamatdarbība.
46. **Sporta skolas finansēšanas avoti un kārtība**
47. Sporta skolas finansēšanas avotus un kārtību nosaka Izglītības likums, Profesionālās izglītības likums un citi normatīvie akti.
48. Sporta skolas finansēšanas avoti:
    1. valsts budžeta mērķdotācija profesionālās ievirzes sporta izglītības pedagogu algām un obligātās sociālās apdrošināšanas iemaksām;
    2. pašvaldību finansējums;
    3. papildu finanšu līdzekļi:
       1. fizisko un juridisko personu ziedojumi un dāvinājumi;
       2. maksas pakalpojumi;
       3. citi ieņēmumi.
49. Papildu finanšu līdzekļi ieskaitāmi Sporta skolas attiecīgajā budžeta kontā un izmantojami tikai:
    1. Sporta skolas attīstībai;
    2. Mācību – treniņu inventāra iegādei;
    3. Sporta skolas aprīkojuma iegādei;
    4. pedagogu materiālajai stimulēšanai.
50. Papildu finanšu līdzekļu izmantošanas kārtību nosaka Direktors, saskaņojot ar Uzraudzības padomi.
51. Sporta skolas Dibinātāji piešķir finanšu līdzekļus pamatbudžetam Sporta skolas darbības nodrošināšanai, proporcionāli faktiskajam izglītojamo skaitam no katras pašvaldības uz 1.oktobri.
52. Sporta skola sastāda iestādes budžetu saskaņā ar Limbažu novada domē apstiprināto nolikumu par budžeta sastādīšanu, iepriekš budžeta projektu saskaņojot ar Uzraudzības padomi.
53. Sporta skolas Dibinātāji nodrošina finansējumu „Augstu sasniegumu sporta” programmas ietvaros, atbilstoši pašvaldību lēmumiem. Limbažu novada pašvaldība piestāda rēķinu Salacgrīvas novada pašvaldībai saskaņā ar pasākumu faktiskajiem izdevumiem.
54. Finansējumu kapitālajiem ieguldījumiem – lielā inventāra iegādei, sporta materiāli tehniskās bāzes pilnveidei un attīstībai – nodrošina katrs Dibinātājs atsevišķi.
55. Sporta skolai piešķirtā finansējuma izlietojuma uzskaiti veic Limbažu novada pašvaldības centralizētā grāmatvedība.
56. Sporta skola iesniedz finanšu un grāmatvedības dokumentus Limbažu novada pašvaldības Finanšu nodaļai saskaņā ar Limbažu novada pašvaldības iekšējiem normatīviem dokumentiem.
57. Finansējumu iestādes darbības nodrošināšanai Salacgrīvas novada pašvaldība ieskaita Limbažu novada pašvaldības kontā vienu reizi ceturksnī.
58. Pārskatu par finanšu izlietojumu Limbažu novada pašvaldība sagatavo un iesniedz Salacgrīvas novada pašvaldībai pēc viņu pieprasījuma.
59. Dibinātāji, katrs atsevišķi vai kopā, var pieņemt lēmumus par papildus finanšu līdzekļu piešķiršanu Sporta skolas darbības nodrošināšanai, informējot par to Uzraudzības padomi.
60. **Sporta skolas reorganizācijas un likvidācijas kārtība**
61. Sporta skolu reorganizē vai likvidē Dibinātāji normatīvajos aktos noteiktā kārtībā, saskaņojot to ar Izglītības un zinātnes ministriju (tālāk – IZM).
62. **Sporta skolas nolikuma un tā grozījumu pieņemšanas kārtība**
63. Sporta skola, pamatojoties uz Izglītības likumu, izstrādā Sporta skolas nolikumu. Sporta skolas nolikumu apstiprina Dibinātāji.
64. Grozījumus Sporta skolas nolikumā var izdarīt pēc Dibinātāja un Uzraudzības padomes iniciatīvas vai Direktora priekšlikuma.
65. Grozījumus nolikumā izstrādā Sporta skola un apstiprina Dibinātāji.
66. **Citi būtiski noteikumi, kas nav pretrunā ar Profesionālās izglītības likumu, Izglītības**

**likumu un citiem normatīvajiem aktiem**

1. Sporta skolas izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Uzraudzības padomei.
2. Saskaņā ar normatīvajos aktos un dibinātāja noteikto kārtību Sporta skola veic dokumentu un arhīvu pārvaldību.
3. Sporta skola normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu, kā arī aktualizē informāciju Valsts izglītības informācijas sistēmā atbilstoši Ministru kabineta noteiktajai Valsts izglītības informācijas sistēmas uzturēšanas un aktualizēšanas kārtībai.
4. Sagatavo un iesniedz atskaites un pārskatus IZM, atbilstoši normatīvajos aktos noteiktajam.
5. Sporta skola normatīvajos aktos noteiktā kārtībā informē kompetentu institūciju par akreditācijas ekspertu komisijas ziņojumos norādīto ieteikumu ieviešanu.
6. Sporta skola veic nepieciešamās darbības fizisko personu pamattiesību aizsardzībai, tostarp veic fizisko personu datu apstrādi saskaņā ar Fizisko personu datu aizsardzības likumu.
7. Sporta skola sadarbībā ar Dibinātājiem nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:
   1. attiecībā uz higiēnas noteikumu ievērošanu;
   2. civilās aizsardzības, ugunsdrošības, elektrodrošības un darba aizsardzības noteikumu ievērošanu.
8. Sporta skola atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tostarp organizējot izglītojamo un pedagogu profesionālās pieredzes apmaiņas braucienus un uzaicināt citu izglītības iestāžu pedagogus / speciālistus atsevišķu nodarbību vadīšanai.
9. **Noslēguma jautājumi**
10. Nolikums stājas spēkā nākamajā dienā pēc tā apstiprināšanas Limbažu novada un Salacgrīvas novada domes sēdēs.
11. Ar šī nolikuma spēkā stāšanās brīdi, spēku zaudēLimbažu un Salacgrīvas novadu sporta skolas nolikums, kas apstiprināts ar Limbažu novada domes 2013.gada 27.decembra lēmumu (protokols Nr.24, 10.§) un ar Salacgrīvas novada domes 2014.gada 22.janvāra lēmumu (protokols Nr.1, 4.§).

Limbažu un Salacgrīvas sporta skolas direktore Diāna Zaļupe

**PIELIKUMS**

Limbažu un Salacgrīvas novadu

sporta skolas nolikumam

|  |  |  |
| --- | --- | --- |
| **Limbažu un Salacgrīvas novadu sporta skolas  profesionālās ievirzes sporta izglītības programmu un sporta interešu izglītības programmu realizēšanai izmantotās sporta bāzes** | | |
| **Nr.**  **p.k.** | **Nosaukums** | **Adrese** |
| 1. | **SIA „Olimpiskais centrs „Limbaži””** | \*Sporta halle - Parka iela 36, Limbaži, Limbažu novads, LV-4001 \*Airēšanas bāze – Lielezera iela 33, Limbaži, Limbažu novads, LV-4001 \*Stadions - Sporta iela 3, Limbaži, Limbažu novads, LV-4001 |
| 2. | **Sporta un kultūras centrs „Vidriži”** | Sporta halle, āra laukumi – „Ābeles”, Vidriži, Vidrižu pagasts, Limbažu novads, LV-4013 |
| 3. | **Liepupes vidusskola** | \*3 kabineti dambretes apmācībai,  \*sporta zāle, āra laukumi – „Veiksmes”, Liepupe, Liepupes pagasts, Salacgrīvas novads, LV-4023 |
| 4. | **Salacgrīvas vidusskola** | Sporta zāle - Pērnavas iela 31, Salacgrīva, Salacgrīvas novads, LV-4033 |
| 5. | **Umurgas pamatskola** | Sporta zāle, āra laukumi – Umurgas pamatskola, Umurga, Umurgas pagasts, Limbažu novads, LV-4004 |
| 6. | **Krišjāņa Valdemāra Ainažu pamatskola** | Sporta zāle, āra laukumi – Parka iela 12, Ainaži, Salacgrīvas novads, LV-4035 |
| 7. | **Baumaņu Kārļa Viļķenes pamatskola** | Sporta zāle, āra laukumi – „Viļķenes skola”, Viļķene, Viļķenes pagasts, Limbažu novads, LV-4050 |
| 8. | **Limbažu 3.vidusskola** | Sporta zāle - Parka iela 38, Limbaži, Limbažu novads, LV-4001 |
| 9. | **Pāles pamatskola** | Sporta zāle, āra laukumi – „Skola”, Pāle, Pāles pagasts, Limbažu novads, LV-4052 |
| 10. | **Salacgrīvas novada dome, Sporta un atpūtas komplekss „Zvejnieku parks”** | \*Sporta komplekss un stadions – Sporta iela 6, Salacgrīva, Salacgrīvas novads, LV-4033 \*Airēšanas bāze – Krasta iela 44a, Salacgrīva, Salacgrīvas novads, LV-4033 |
| 11. | **Lādezera pamatskola** | Sporta zāle, āra laukumi – Lādezers, Limbažu pagasts, Limbažu novads, LV- 4011 |